Document ID: 32004R1553

KOMISIJAS REGULA (EK) Nr. 1553/2004
(2004. gada 31. augusts),
ar ko groza Padomes Regulu (EK) Nr. 1362/2000 attiecībā uz dažu Meksikas izcelsmes produktu tarifu kvotu atvēršanu un pārvaldīšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 29. jūnija Regulu (EK) Nr. 1362/2000, ar kuru Kopienā ievieš Apvienotās padomes Lēmuma Nr. 2/2000 tarifu noteikumus saskaņā ar Pagaidu līgumu par tirdzniecību un ar tirdzniecību saistītiem jautājumiem starp Eiropas Kopienu un Meksikas Savienotajām Valstīm (1), un jo īpaši šīs regulas 4. pantu,
tā kā:
(1)
Regula (EK) Nr. 1362/2000 Kopienā ievieš tarifu noteikumus, kas norādīti Eiropas Kopienas un Meksikas Apvienotās padomes Lēmumā Nr. 2/2000 (2).
(2)
Eiropas Kopienas un Meksikas Apvienotā padome ar 2004. gada 29. jūlija Lēmumu Nr. 3/2004 par tarifu kvotu atvēršanu dažiem Meksikas izcelsmes produktiem (3), kuru uzskaitījums atrodams Eiropas Kopienas un Meksikas Apvienotās Padomes Lēmuma Nr. 2/2000 I pielikumā, atver pārejas tarifu kvotu banāniem, kuru pārstās piemērot, kad šī kvota tiks aizstāta ar tarifu režīmu, un tarifu kvotu dažiem pektīniem. Nepieciešams atvērt šīs tarifu kvotas.
(3)
Lai izvairītos no Meksikas diskriminācijas attiecībā pret citām eksportētājvalstīm, kuras drīkst izmantot Kopienas tarifu kvotas banāniem saskaņā ar Komisijas 2001. gada 7. maija Regulu (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu importēšanas kārtību Kopienā (4), šajā direktīvā nosauktās tarifu kvotas banāniem sākotnēji nav jāuzskata par izšķirošām 308.c panta nozīmē 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (5), ja tās pārvalda saskaņā ar minētās regulas 308.a pantā paredzēto sistēmu, un regulas 308.c panta 2. un 3. punktu nepiemēro.
(4)
Saskaņā ar 17. pantu Padomes 1993. gada 13. februāra Regulā (EEK) Nr. 404/93 par banānu tirgus kopīgo organizāciju (6) banānu imports Kopienā ir pakļauts licencēšanai. Svaigu banānu importam saskaņā ar šo regulu licence nav nepieciešama, jo rindas kārtībā notiekošā importēšana saskaņā ar Regulas (EK) Nr. 2454/93 308.a pantu paredz iesniegt identisku informāciju tai, kādu iesniedz, saņemot importa licenci.
(5)
Pārvaldot tarifu kvotas olu produktiem (kārtas numurs 09.1832 un 09.1869) muitā deklarētajam preču neto svaram nepieciešams piemērot koeficientu. Lai uzlabotu tarifu kvotu pārvaldīšanas efektivitāti, preču grupām ar vienādiem koeficientiem varētu piešķirt atsevišķu kārtas numuru.
(6)
Tāpēc attiecīgi ir jāgroza Regula (EK) Nr. 1362/2000.
(7)
Tā kā ES un Meksikas Apvienotās padomes 2004. gada 29. jūlija Lēmums Nr. 3/2004 stājas spēkā 2004. gada 1. maijā, šī regula piemērojama no tās pašas dienas.
(8)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1362/2000 groza šādi.
1)
Regulas 2. pantu groza šādi:
a)
tās 2. punktu aizstāj ar šādu:
“2. Šīs tarifu kvotas pārvalda saskaņā ar Regulas (EEK) Nr. 2454/93 308.a, 308.b, 308.c pantu. 308.c panta 2. un 3. punktu nepiemēro pielikumā minētajai tarifu kvotai ar kārtas numuru 09.1871”;
b)
pievieno šādu 3 a punktu:
“3 a. Meksikas izcelsmes svaigiem banāniem ar KN kodu 0803 00 19 importa licence nav nepieciešama.”;
c)
pievieno šādu 5 a un 5 b punktu:
“5 a. Muitas nodokli precēm ar KN kodu 1302 20 10 pielikumā minētajai tarifu kvotai ar kārtas Nr. 09.1873 nosaka 2 % apmērā.
5 b. Muitas nodokli precēm ar KN kodu 0803 00 19 pielikumā minētajai tarifu kvotai ar kārtas Nr. 09.1871 nosaka 75 eiro apmērā par tonnu.”
2)
Pielikumu groza atbilstoši šīs regulas pielikumam.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Regulu, izņemot tās pielikuma otro punktu, piemēro no 2004. gada 1. maija.
Pielikuma 2. punktu piemēro no 2005 gada 1. janvāra
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 31. augustā

Labels: 3
17
18